Rudy Lampe

**Armando Rudolfo (Rudy) Lampe** (☆ 13 di januari 1958 na Oranjestad) ta un cientifico, antianista, ex-politico y ex-sacerdote Arubano. E tabata minister di Enseñansa, Ciencia y Desaroyo Sostenibel di 2017 te 2021. Prome di esey, e tabata miembro di Parlamento di Aruba di 2005 te 2009.

## Bida y labor
Rudy Lampe a nace na Aruba na 1958, a studia teologia na Universidad Radboud na Nijmegen y sociologia na Universidad Ibero-Americano na Ciudad di Mexico.  Na 1988 el a promové den ciencia social y cultural na Vrije Universiteit Amsterdam. El a keda ordená como sacerdote na misa di Santa Cruz dia 22 di maart 1986. E tabata e prome sacerdote Arubano desde Mgr. Van der Veen Zeppenfeldt, cu a ser ordená sacerdote na 1918. Sucesivamente el a traha den parokianan na Sint Maarten, Kòrsou y Aruba. 

Bou di e nomber *Armando Lampe*, el a publiká vários buki, artíkulo y ensayo, entre otro riba historia di iglesia na Latinoamérica y Caribe y e cristianisacion di esclavo. E ta ser describi komo surinamista y antianista. Despues el a traha como docente na Instituto Pedagogico Arubano (IPA), un instituto educativo na nivel HBO.

Lampe ta kasá for di 2018.

## Carera politico
Dia 30 di mei 2003, Lampe a funda partido RED. Como lider di partido el a encabesa e lista y tabata e cara di e partido durante su prome añanan te 2016, ora el a baha como lider di partido. Na aña 2005 Lampe a haci su debut den eleccion. El a logra 2.334 voto individual y un asiento den parlamento di Aruba. Como tal el a bira e prome sacerdote catolico cu tabata parlamentario di Aruba. Sinembargo, diocesis di Willemstad a kita su tareanan sacerdotal y na 2013 a expuls'e for di e puesto di sacerdote pa motibo di su actividadnan politico.

Den parlamento, Lampe tabata un gran anfitrion di e proyecto di ley riba e financiamento di partido politico. Ademas, el a pidi sosten pa pone mandatarionan responsabel pa transaccionnan financiero. E proposicionnan aki no a logra un mayoria na e momento ey, pasobra MEP, partido na mando, tabata opone esakinan. 

Despues ku partido RED a hiba campaña entre e electorado Arubano pa e partido ruman Hulandes GroenLinks pa e eleccionnan di Parlamento Europeo na 2009, Lampe mes a subi riba e lista di candidato di partido Ikkiesvooreerlijk.eu pa e eleccionnan di Parlamento Europeo na 2014. 

Representando partido RED, partner den e coalicion MEP-POR-RED, Lampe a sirbi for di 17 di november 2017 te cu 20 di september 2021 como *vakministe* den gabinete Wever-Croes I y tabata encarga cu e portfolionan di enseñansa, ciencia y desaroyo sostenibel.

Durante varios eleccion Lampe a mira un caida substancial den voto individual compara cu e eleccion anterior, yegando unicamente 89 voto individual na 2024. Tres dia despues di eleccion 2024, unda RED mes a logra apenas un total di 635 voto, el a anunsia su retiro for di politica alegando falta di interes di e electorado pa e programa di partido.

### Resultado electoral

## Publicacion (como buki)
* *O catolicismo negro na sociedade escravista de Curaçao* (1987)
* *Yo te nombro libertad : Iglesia y Estado en la sociedad esclavista de Curazao (1816-1863)* (1988)
* *De kracht van ons erfgoed* (1991)
* *Kerk en maatschappij op Curaçao* (1991)
* *La descolonización interrumpida: El caso de las islas holandesas en el Caribe* (1992)
* *The Future status of Aruba and the Netherlands Antilles* (1994)
* *Guerra justa o paz justa? : reflexiones teológicas sobre la lucha armada en Chiapas* (1996)
* *Breve história del cristianismo en el Caribe* (1997)
* *Christianity in the Caribbean: Essays on church history* (2000)
* *Mission or Submission? Moravian and Catholic missionaries in the Dutch Caribbean during the 19th century* (2001)
* *Mi ta djis cumpli cu mi deber : e balornan cu a guiami di sacerdote pa politico* (2008)
* *Een leven dat te denken geeft. Over de priester-politicus Herman Verbeek (1936-2013)* (2014)
* *Sacerdote-político en la historia* (2018)